                                               dom
afsagt den 5. november 2013 af østre landsrets 4. afdeling
(landsdommerne dorthe wiisbye, frosell og gitte arildsen (kst.)).
4. afd. nr. b-3926-12:
a
(advokat christian falk hansen)
mod
skatteministeriet
(kammeradvokaten ved advokat mikkel isager-sally
i henhold til proceduretilladelse)
hillerød rets dom af 31. oktober 2012 (bs 2-1184/2011) er anket af a med påstand som for
byretten om, at skatteministeriet skal anerkende, at han ikke er indregistreringspligtig af fer-
rari enzo, stelnr. ….
skatteministeriet har påstået stadfæstelse.
supplerende sagsfremstilling
a indgik den 11. november 2002 aftale med ferrari import danmark as om køb af ferrari
enzo for 551.006 euro plus moms.
as eventfirma har i 2001 udstedt fakturaer for 159.375 kr. inklusive moms for udlejning af
ferrarier. dette beløb var i 2005 steget til 1.046.273 kr.
det fremgår af registreringsattest af 24. maj 2004, at a vvs har fået udleveret faste prøve-
skilte. a fik sammen med registreringsattesten udleveret ”rigspolitiets information om brug
af faste prøveskilte”.
                                               - 2 -
a begyndte ultimo 2005 at benytte sit værksted til reparationer, for hvilke der udstedtes faktu-
raer. den første faktura blev udstedt den 13. december 2005, og der blev frem til den 20. de-
cember 2005 udstedt 12 fakturaer for værkstedsarbejde. alle fakturaerne blev udstedt til i/s a
vvs, a ejendomme eller a.
forklaringer
der er for landsretten afgivet supplerende forklaring af a.
a har supplerende forklaret blandt andet, at han længe har haft værksted for at holde sine
egne ferrarier. fra 2000 til 2001 udvidede han sit værksted til et fuldt udstyret, professionelt
værksted. der var plads til tre biler på værkstedets ca. 100 kvadratmeter. de biler, som blev
holdt ved lige dér, anvendtes i hans erhvervsvirksomhed, blandt andet til udlejning.
han ville benytte enzo’en som blikfang, til events, udstilling og udlejning. den kunne også
have betydning for værkstedets kundegrundlag. det var en god idé rent forretningsmæssigt.
omkostningerne pr. kilometer ved at køre enzo’en er meget høje, og den har ingen klasse at
køre i til racerløb. den er specielt bygget efter hans bestilling som en racermodel, ikke som en
gademodel. han havde en del andre biler, herunder til erhvervs- og familiebrug. han indregi-
strerede enzo’en i tyskland for at få den forsikret, da hans forsikringsagent ikke kunne skaffe
en forsikring til den i danmark. den har imidlertid aldrig kørt på tyske nummerplader.
han lånte oprindelig prøveskilte fra en lokal forhandler, men han fik sine egne skilte i foråret
2004. dem kunne han ikke få som vvs’er, og derfor skiftede han branchekode. han havde et
værksted med alt nødvendigt og tænkte, at ændringen af branchekoden ikke var et problem.
på det tidspunkt forventede han at blive ferrarireparatør og –forhandler. importøren, som
havde det eneste egentlige ferrariværksted i landet, kunne godt bruge et satellitværksted. han
vidste godt, hvad de faste prøveskilte måtte benyttes til. det beroede på en misforståelse, at
politiet ville inddrage prøveskiltene, og de blev aldrig fysisk inddraget.
han begyndte at servicere andres ferrarier fra foråret 2005. der blev stille og roligt flere op-
gaver. han havde en ansat mekaniker til opgaverne. det var hans navn og enzo’en, der tiltrak
kunder. importøren sendte også kunder, når det var hensigtsmæssigt for importøren. enzo’en
blev først forsøgt synet efter afslutningen af straffesagen. han fremviste ikke eu-typeattesten,
                                                - 3 -
da bilen var til syn. bilen kom ikke til omsyn, fordi problemet med selerne ikke kunne løses,
da bilen var bygget op i kulfiber. det har aldrig været hans hensigt, at enzo’en skulle indregi-
streres i danmark. hans mekaniker kørte bilen til sverige. det var dyrt og ukomfortabelt,
men den passede ikke til nogen af hans trailere. enzo’en blev kørt til sverige af erhvervsmæs-
sige årsager. reklamefirmaet, som han havde hyret, skaffede forbindelsen til dr. det var
ikke ham, der kørte bilen ved den lejlighed. den tur, der var blevet udlovet i konkurrencen,
burde have været kørt i ”gadeferrarien”, men journalisten ville meget gerne have, at den blev
kørt i enzo’en, fordi den var spændende. han havde accepteret de tre kørsler. de faste prøve-
skilte var påmonteret under de tre kørsler. han købte derefter en særligt indrettet trailer til
enzo’en. enzo’en blev solgt til et firma i tyskland. den blev afmeldt fra registrering i tysk-
land af køberne, da den blev solgt i 2012.
anbringender
parterne har for landsretten i det væsentlige gentaget deres anbringender for byretten og har
procederet i overensstemmelse hermed.
a har herunder særligt gjort gældende, at bilen ikke er afgiftspligtig. dette følger af, at bilen
ikke kan gennemgå lovpligtigt syn og indregistreres. den kan heller ikke gøres registrerings-
klar i relation til opnåelse af eksportgodtgørelse, hvilket bestyrker, at der ikke skal betales
afgift. i anden række har han gjort gældende, at uanset at der er sket kørsel med bilen på om-
råder, der er omfattet af færdselsloven, udløser kørslerne ikke registreringspligt, da de har
været bagatelagtige og er sket i erhvervsmæssigt øjemed. de faste prøveskilte har været an-
vendt i overensstemmelse med bestemmelserne herom.
skulle landsretten nå til et andet resultat, har han i det mindste været i god tro med hensyn til
lovligheden af brugen af prøveskiltene. det er ikke en konsekvens af østre landsrets dom af
26. april 2010 i straffesagen, der tager stilling til spørgsmålet om nummerpladerne, at der skal
betales afgift. der må i øvrigt henses til, at han ved østre landsrets ankedom af 26. april 2010
er idømt en tillægsbøde på 3.400.000 kr. såfremt der ikke gives ham medhold, vil det stride
mod både administrativ praksis og det forvaltningsretlige proportionalitetsprincip. dette syns-
punkt er i overensstemmelse med retspraksis.
                                                 - 4 -
skatteministeriet har særligt gjort gældende, at der er indtrådt registrerings- og afgiftspligt,
idet bilen har været taget i brug på færdselslovens område, jf. dagældende færdselslovs § 72,
stk. 1, jf. registreringsafgiftslovens § 1, stk. 1. dette er sket ved de tre omtvistede kørsler. det
er uden betydning for afgiftspligtens indtræden, om bilen har kunnet indregistreres. imidlertid
har indregistrering været mulig. a har ikke været berettiget til at anvende de faste prøveskilte
som sket. dette beror på, at bilen var indregistreret i tyskland, at as virksomhed ikke beretti-
gede ham til at få pladerne udleveret, og at de blev udleveret på baggrund af urigtige oplys-
ninger. hertil kommer, at kørslerne også ville have været ulovlige, hvis as besiddelse af pla-
derne havde været retmæssig. spørgsmålet om eksportgodtgørelse er uden relevans for sagens
afgørelse. den tillægsbøde på 3.400.000 kr., som a blev idømt ved østre landsret ankedom
af 26. april 2010, medfører ikke, at afgiften ikke skal betales.
landsrettens begrundelse og resultat
det er ubestridt, at bilen er blevet kørt i alt omtrent 500 km på færdselslovens område ved tre
forskellige kørsler, og at bilen under disse kørsler var påsat prøveskilte.
efter bevisførelsen lægger landsretten til grund, at prøveskiltene, som a havde erhvervet ved
at oplyse, at han var reparatør og forhandler, under disse kørsler hverken blev anvendt i for-
bindelse med erhverv som reparatør eller som forhandler. således må det efter bevisførelsen,
herunder den fremlagte dokumentation, lægges til grund, at a ikke var forhandler, og at han
alene reparerede egne biler, da han fik prøveskiltene udleveret, og da de tre kørsler fandt sted.
under disse omstændigheder er påsætningen af prøveskiltene uden betydning for registre-
ringspligtens indtræden.
efter karakteren af de tre kørsler, herunder deres længde og det forhold, at de ikke var nød-
vendige af hensyn til reparation, salg eller lignende, kan disse kørsler ikke anses for
bagatelagtige.
landsretten tiltræder herefter, at registreringspligten og dermed afgiftspligten er indtrådt, idet
bilen er taget i brug, og det findes at være uden betydning herfor, om bilen efterfølgende kan
indregistreres.
                                               - 5 -
landsretten kan i øvrigt tiltræde det, som byretten har anført om betydningen af, at bilen var
indregistreret i tyskland, og om informationerne til a i forbindelse med udlevering af prøve-
skiltene.
da det videre tiltrædes, at betragtninger om forholdsmæssighed ikke kan føre til et andet re-
sultat, stadfæster landsretten den indankede dom.
efter sagens udfald, værdi og forløb skal a betale 200.000 kr. i sagsomkostninger for lands-
retten til skatteministeriet. beløbet tilkendes til dækning af skatteministeriets udgifter til ad-
vokatbistand.
                                   t h i k e n d e s f o r r e t:
byrettens dom stadfæstes.
i sagsomkostninger for landsretten skal a inden 14 dage betale 200.000 kr. til skatteministe-
riet.
sagsomkostningerne forrentes med procesrente, jf. rentelovens § 8 a.
